विरोधक मारक शक्तीचा वापर करत असल्यामुळे भाजप नेत्यांचा मृत्यू : साध्वी प्रज्ञा #5मोठ्याबातम्या\n1. विरोधक मारक शक्तीचा वापर करत असल्यामुळे भाजप नेत्यांचा मृत्यू - साध्वी प्रज्ञा

विरोधक भारतीय जनता पक्षाविरुद्ध मारक शक्तीचा वापर करत असल्यामुळे भाजपच्या नेत्यांचे मृत्यू होत आहेत, असे वक्तव्य खासदार प्रज्ञासिंह ठाकूर यांनी केलं आहे. भाजपचे दिवंगत नेते अरूण जेटली आणि बाबुलाल गौर यांच्या श्रद्धांजली सभेत त्यांनी हा तर्क मांडला. ही बातमी महाराष्ट्र टाईम्सने दिली आहे. 

"लोकसभा निवडणुकीवेळी आपल्याला एक महाराज भेटले होते. सध्या वाईट काळ सुरू असल्याचं महाराजांनी सांगितलं. विरोधी पक्ष मारक शक्तीचा प्रयोग करत असल्याचं या महाराजांनी सांगितलं," असं प्रज्ञासिंह ठाकूर यांनी म्हटलं. 

भाजपचं नुकसान व्हावं म्हणून हे सगळं सुरू आहे. तसंच महाराजांनी आपल्यालाही काळजी घेण्यास सांगितलं असल्याचं प्रज्ञासिंह यांनी सांगितलं. 

2. मंदीतून सावरण्यासाठी RBI ची मोदींना साथ; केंद्राला देणार 1.76 लाख कोटी!

रिझर्व्ह बँक ऑफ इंडिया (RBI) आपल्या राखीव फंडातले तब्बल 1 लाख 76 हजार कोटी रुपये केंद्र सरकारला देणार आहे. RBI च्या संचालक मंडळाच्या सोमवारी (26 ऑगस्ट) झालेल्या बैठकीत या प्रस्तावाला मंजुरी देण्यात आली. ही बातमी लोकसत्ताने आपल्या वेबसाईटवर प्रकाशित केली आहे.  

या बैठकीनंतर आरबीआयने म्हटलं, की बोर्डाने केंद्र सरकारला 1 लाख 76 हजार कोटी रुपये देण्याचा निर्णय घेतला आहे. यापैकी 1 लाख 23 हजार 414 कोटी रुपये ही अधिक्याची रक्कम 2018-19 साठी असणार आहे. याशिवाय अधिक्याच्या सुधारित वाटप व्यवस्थेतील तरतुदींनुसार 52 हजार 637 कोटी रुपये दिले जाणार आहेत.

3. विधानसभेत राष्ट्रवादी मुक्त महाराष्ट्र करू- पंकजा मुंडेंचा निर्धार

मोदीजींनी लोकसभेत काँग्रेस मुक्त भारत केला आता विधानसभेत राष्ट्रवादी मुक्त महाराष्ट्र करू असं विधान ग्रामविकास मंत्री पंकजा मुंडे यांनी केलं आहे.  महाजनादेश यात्रेच्या आष्टी इथल्या सभेत पंकजा मुंडे बोलत होत्या.

'पाच वर्षांत एकतर विरोधीपक्ष होताच कुठे हे माहीत नाही. या विरोधी पक्षासारखा बकवास विरोधी पक्ष राजकारणाच्या इतिहासात कधी पहिला नाही,' असं पंकजा मुंडे म्हणाल्या. ही बातमी न्यूज 18 लोकमतने दिली आहे.  

4. फितुरी करून पक्ष सोडतात ते सूर्याजी पिसाळ - जयंत पाटील

"राष्ट्रवादी काँग्रेस पक्षाच्या सातबारा उताऱ्यावर ज्यांचं नाव लिहिलेले आहे. ज्यांनी आतापर्यंत संपूर्ण आयुष्य आमच्या पक्षात घालवलं, ज्यांना शरद पवारांनी दिशा...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्यांचा थोडक्यात आढावा: